Mobil iki wiwit ana nalika ing jaman Nazi Jerman ya iku nalika taun 1930an.[6] Adolf Hitler duwé kepenginan yèn kendaraan pribadi uga disediakake kanggo masyarakat umum, lan nugasake sawijining insinyur, Ferdinand Porsche, kanggo ngrancang kendaraan iku.[6] Hitler menehi syarat yem kendaraan kang digawé iku bisa kanggo wong loro utawane bocah telu, kecepatane 100 km/jam, lan regane ora luwih saka rega pit motor kang ditambah rega boncengan pinggir pit motor nalika jaman semana.[6] Perancang sebenere mobil isih kontroversial, merga secara resmi Ferdinand Porsche dadi perancange mobil iki, nanging nalika taun 1920-an, Joseph Ganz uga tau ngrancang mobil kang meh padha karo mobil iki.[6] Mobil iki ukurane luwih cilik lan luwih murah uga nanging para produsen mobil ora kepencut.[6] Adler mroduksi Maikäfer, lan Standard mproduksi Superior, lan ngampanyekake ana ing iklan dadi 'Der Deutsche Volkswagen' (mobil rakyat Jerman).[7]